b'\n_START_ARTICLE_\nAlgerian avaruusj\xc3\xa4rjest\xc3\xb6\n_START_PARAGRAPH_\nAlgerian avaruusj\xc3\xa4rjest\xc3\xb6 on Algerian avaruustoimintaa hallinnoiva organisaatio._NEWLINE_Organisaation johtaja on tohtori Azzedine Oussedik (2009).\n_START_SECTION_\nAlgerian avaruustoiminta\n_START_PARAGRAPH_\nAlgerissa oli avaruustoimintaa Ranskan siirtomaahallinnon lopulla, kun Ranskan asevoimat ja CNES tekiv\xc3\xa4t rakettikokeita Hammaguirissa._NEWLINE_1980-luvulta l\xc3\xa4htien Algerialla on ollut pyrkimyksi\xc3\xa4 ottaa osaa avaruustoimintaan, mm. rakentamalla oma mikrosatelliitti ja kouluttamalla alan asiantuntijoita. ALSAT-1 laukaistiin 28. marraskuuta 2002 Kosmos-3M kantoraketilla Plesetskin kosmodromilta. Satelliitti on kaukokartoitussatelliitti, joka toimii 700 km korkealla polaariradalla. Se on osa Disaster Monitoring Constellation-satelliittiryhm\xc3\xa4\xc3\xa4.'